หญิงแมงมุม อ้างโดนคู่กรณีอั้ม-นัท เบี้ยวเงินละคร ร่ำไห้จีน่าซบช่อง3
คุณหญิงแมงมุม อ้างว่าโดนบริษัทคู่กรณี อั้ม-นัท เบี้ยวเงินค่าทำละครหลายสิบล้านเหมือนกัน แจงตอนนี้ให้ทางช่อง PPTV จัดการเรื่องดังกล่าว รับพอทราบข่าวก็ให้กำลังใจฝ่ายอั้ม-นัท ปัดไม่ขอตอบเรื่องน้องจีน่าย้ายไปสังกัดช่อง 3 ก่อนน้ำตาร่วงต่อหน้าสื่อ,นอกจาก อั้ม อธิชาติ และ นัท มีเรีย ที่กำลังมีปัญหากับบริษัทหนึ่งเรื่องเงินค่านักแสดง หญิงแมงมุม หม่อมราชวงศ์ศรีคำรุ้ง ยุคล รัตตกุล ก็เป็นอีกคนที่เคยโดนบริษัทดังกล่าวเบี้ยวเงินค่าทำละครเป็นมูลค่าหลายสิบล้านบาท เมื่อครั้งทำละครเรื่องปริศนา รัตนาวดี และเจ้าสาวของอานนท์ ให้กับทางช่อง PPTV งานนี้ได้เจอหญิงแมงมุมที่งานบวงสรวงซีรีส์เรื่อง เสียดายฯ สถานีโทรทัศน์ดิจิตอล PPTV HD ถ.วิภาวดี-รังสิต จึงได้สอบถามถึงเรื่องดังกล่าว พร้อมทั้งสอบถามถึงเรื่อง จีน่า ญีนา ซาลาส นางเอกละครเรื่อง รัตนาวดี ที่ย้ายไปอยู่กับช่อง 3 ซึ่งหญิงแมงมุมเผยว่า,เล่าถึงปัญหาที่เกิดขึ้นกับบริษัทคู่กรณีของอั้ม-นัท? เรื่องของแมงมุมเกิดขึ้นนานแล้ว ตั้งแต่เรื่องแรกที่เข้ามาทำกับ PPTV คือ เรื่องปริศนา รัตนาวดี และเจ้าสาวของอานนท์ ก็มีปัญหาคล้ายๆ กัน คือ ทางช่องให้เงินเค้าแล้วเค้าต้องให้เรา แต่เค้าไม่ให้เรา ตอนแรกจะเริ่มจากการจ่ายล่าช้า แต่แมงมุมโชคดีที่ช่องน่ารักและเข้าใจว่า โปรดักชั่นของเราต้องเดินต่อ ก็เลยเป็นการโอนถ่ายให้ทางช่องเป็นผู้จัดการ และช่องก็คุยกับเค้าโดยตรง โดยไม่ผ่านแมงมุม แมงมุมจึงทำงานต่อได้ โดนเบี้ยวไปเท่าไหร่? จำนวนเงินที่โดนไปก็เยอะค่ะ แมงมุมเคยคุยกับเค้าแต่ก็ไม่มีผลอะไร เลยไม่คุยดีกว่า พอทราบข่าวได้คุยกับอั้ม-นัทมั้ย? พอทราบข่าวพี่อั้มพี่นัทเราก็มีให้กำลังใจเขา ส่งแมสเสจ ไปในอินสตาแกรม เพราะเป็นคนเคยโดนเหมือนกันก็ต้องให้กำลังใจกัน เข้าใจเค้าว่าเวลาเราตั้งใจกับอะไรมากๆ แล้วมาสะดุดกับสิ่งที่ไม่เกี่ยวข้องกับเรา และมันไม่ควรจะเกิดขึ้น ส่วนเรื่องเคสของเค้ากับพี่อั้มพี่นัท แมงมุมไม่ทราบรายละเอียดจริงๆ เพราะระบบที่พี่อั้มทำกับเค้า และระบบที่ทำกับเรามันไม่เหมือนกัน,ได้ให้คำแนะนำอั้ม-นัท หรือเปล่า? แมงมุมคงให้คำแนะนำอะไรพี่อั้มพี่นัทไม่ได้เพราะตัวเองยังเอาไม่รอดเลย อีกอย่างพี่เค้าอยู่วงการมานานกว่า ก็คงได้แต่ให้กำลังใจ เข็ดกับบริษัทนี้? ก็เข็ดมากค่ะ ครั้งเดียวก็เกินพอ ทำไมถึงได้มาร่วมงานกับบริษัทนี้? ที่ได้มาร่วมงานกันเพราะมันเป็นความบังเอิญทางแมงมุมนึกว่าช่องเอาเค้ามา ทางช่องก็นึกว่าแมงมุมเอาเค้ามา ไม่มีใครคุยกัน ตอนนั้นก็เสียเงินตัวเองไปเหมือนกันเพราะเราต้องจ่ายค่าล่าช้า ค่าอะไรต่างๆ อย่างเรื่องรัตนาวดีที่ต้องไปถ่ายเมืองนอก แต่ทางช่องน่ารัก เข้าใจและดูแลเรา ตอนนี้เรื่องดำเนินการไปถึงไหนแล้ว? ส่วนคดีของเค้าก็มีอยู่แต่ว่าต้องถามทางช่อง แต่คดียังไม่จบค่ะเป็นเรื่องของช่องกับเค้า ก็อยากจะบอกคนทำงานว่าก็ดูดีๆ ค่ะ,ถามเรื่องน้องจีน่า ที่ตอนนี้ย้ายไปอยู่ช่อง 3 แแล้ว? อย่าพูดเรื่องนี้เลย ก็เสียความรู้สึกมาก (ร้องไห้) พูดเรื่องนี้ไม่ได้เลย คุณหญิงแมงมุมรักเหมือนลูก? ค่ะ (ยิ้ม) ยังจะมีนักแสดงในสังกัดมั้ย? นักแสดงใหม่ๆ ก็ไม่ให้ใครเซ็นสัญญาแล้วค่ะ เข็ด ที่ผ่านมาก็ไม่เคยเซ็นใครเลย เซ็นไปแค่คนเดียว ตอนนี้สร้างนักแสดงใหม่ขึ้นมาเราก็สร้างนักแสดงคุณภาพให้เข้าไปอยู่ในวงการช่องไหนก็ใช้ได้ สัญญาคงไม่เซ็น ไม่รู้จะเซ็นไปทำไม เพราะสัญญาไม่มีประโยชน์อะไร เราเคยลองแล้ว เซ็นไปก็เท่านั้น อยู่ที่บุคคลมากกว่าถ้าเขาแฮปปี้ทำงานกับเรา เราก็ทำงานกันต่อไปได้ ถึงขนาดตอนเซ็นเราก็ไม่ได้ห้ามถ้าจะเล่นที่อื่น เราให้เล่นได้หมดค่ะ
คุณหญิงแมงมุม อ้างว่าโดนบริษัทคู่กรณี อั้ม-นัท เบี้ยวเงินค่าทำละครหลายสิบล้านเหมือนกัน แจงตอนนี้ให้ทางช่อง PPTV จัดการเรื่อง รับพอทราบข่าวก็ให้กำลังใจฝ่ายอั้ม-นัท ปัดไม่ขอตอบเรื่องจีน่าย้ายไปสังกัดช่อง 3
คุณหญิงแมงมุม หม่อมราชวงศ์ศรีคำรุ้ง ยุคล รัตตกุล,บริษัทบลูริบบอน,อั้ม อธิชาติ ชุมนานนท์,นัท มีเรีย เบนเนเดดตี้,อั้ม นัท มีปัญหากับบลูริบบอน,อั้ม นัท เบี้ยวเงิน,อั้ม นัท ไม่จ่ายเงินค่านักแสดง,คุณหญิงแมงมุม โดนเบี้ยวเงิน,บลูริบบอนเบี้ยวเงินคุณหญิงแมงมุม,จีน่า ญีนา ซาลาส,จีน่า ญีน่า ย้ายช่อง,คุณหญิงแมงมุมนร้องไห้,ข่าว,บันเทิง,ไทยรัฐออนไลน์